Լուիսա Գուիդոտի Միստրալի

Լուիսա Գուիդոտի Միստրալի (, ), իտալացի կաթոլիկ, որն առաքելություններ է իրականացրել Զիմբաբվեում և եղել է Կանանց բժշկական առաքելությունների ասոցիացիայի նվիրված անդամ։ Գուիդոտին խնամել է հիվանդներին Զիմբաբվեի մի քանի հիվանդանոցներում. հայտնի է, որ նա խնամել է նաև Ռոբերտ Մուգաբեի մորը։ Նրա աշխատանքի արդյունքում հիվանդանոցներն ընդլայնվել են` հնարավորություն ունենալով ընդունելու ավելի շատ հիվանդների։ Նրա աշխատանքը ազգային գնահատականի է արժանացել, ինչն իր հերթին նրա դեմ մեղադրանքների պատճառ է դարձել. նրան մեղադրել են գերիլիային մասնակցելու համար, ինչն ինքն իրականում արել էր։

Նրա բեատիֆիկացիայի գործընթացն սկսվել է 1995 թվականին, Մոդենայում։

Կյանք 
Լուիսա Գուիդոտի Միստրալին ծնվել է 1932 թվականին, Պարմա քաղաքում։ Նա Կամիլո Գուիդոտիի և Աննա Միստրալիի երեք երեխաներից առաջինն էր։ Նրա մայրը Պարմայի բարոնուհի էր, իսկ հայրական կողմը չորս դար Ռեջո նել Էմիլիայում  Ֆաբրիկո ամրոցի սեփականատերերն էին։

Մայրը 1947 թվականին մահացել է անբուժելի հիվանդությունից, և հայրը որոշել է երեխաների հետ տեղափոխվել Մոդենա, որտեղ երեխաների մորաքույրը հոգ է տարել երեք երեխաների համար։ Լուիսան իր կրթությունն ստացել է Մոդենայում. այստեղ նա սկսել է շփվել Կաթոլիկ գործողություն խմբի հետ, որի հետ հարաբերությունները ժամանակի ընթացքում խորացել են։ 1957 թվականին նա առաջին անգամ ծանոթացել է Կանանց բժշկական առաքելությունների ասոցիացիայի հետ և հետագայում միացել է դրանց որպես նվիրյալ անդամ։ Գուիդոտին հետագայում անդամակցել է բժշկական դասընթացի և ավարտել է այն 1960 թվականի մայիսին, Պարմայում։ Նրա կրթությունն այնուհետև թույլ է տվել նրան մասնագիտանալ ճառագայթային բուժման մեջ Հռոմի Օսպենդալե դի Սանտո Սպիրիտո հիվանդանոցում, որտեղ նա կրթությունն ավարտել է 1962 թվականի դեկտեմբերի 12-ին։ Գուիտոտին Թոմաս Մորին համարել է իր հոգևոր առաջնորդը։

1966 թվականի օգոստոսի 1-ին նա միսիոների խաչելություն է ստացել Մոդենայի արքեպիսկոպոս Ջուզեպպե Ամիչիից։ Գուիդոտին մեկել է Չիրունդու 1966 թվականի օգոստոսի 9-ին` դրանից կարճ ժամանակ առաջ հանդիպելով Հռոմի պապ Պողոս IV-ին։ Գուիդոտին Ռոդեսիա (այժմ` Զիմբաբվե) է ժամանել օգոստոսի 10-ին և սկսել է աշխատել հյուսիսում, Զամբիայի սահմանին մոտ  տեղակայված հիվանդանոցում։ Գուիդոտին իր հայրենիք է վերադարձել 1967 թվականի հուլիսին և սեպտեմբերի 12-ին Գերմանիայի Մետենյան միաբանության Բենեդիկտյան մենաստանում դարձել է Ասոցիացիայի լիարժեք անդամ։ 1969 թվականին նա տեղափոխվել է Մոզամբիկի սահմանին մոտ գտնվող Ռեջինա Կոելի առաքելության հիվանդանոց` Հարարեի հիվանդանոցում աշխատելուց հետո։ 1969 թվականի դեկտեմբերին նա միացել է  All Souls Mission առաքելությանը և 1975 թվականին կրկին վերադարձել է իր հայրենիք։

1976 թվականի հունիսի 24-ին գերիլիայի մասնակից Անտոնի Նոդոն վիրավորվել է դաժան մարտում և հիվանդանոց է հասել` բժշկական օգնության խիստ կարիք ունենալով։ Գուիդոտին ախտորոշել և բուժել է նրան, սակայն հունիսի 28-ին ձերբակալվել է` գերիլիայի մասնակցին օժանդակելու մեղադրանքով։  Կարմիր խաչը միջամտել է` փորձելով պաշտպանել նրան և պահանջելով անհապաղ ազատ արձակում։ Գուիդոտին ազատվել է այս մեղադրանքներից օգոստոսի 24-ին և վերադարձել է հիվանդանոց` իր աշխատանքին` իրեն այնպես պահելով, ասես ձերբակալություն երբեք չի եղել։ Սակայն դիմադրության մասնակիցներին նրա կողմից ցուցաբերվող բժշկական օժանդակությունը  զայրացրել է Ռոդեսական ուժերին և հազիվ է փրկվել նորից ձերբակալվելուց ու աշխատանից հեռացվելուց։ 1978 թվականին նա խնամել է Ռոբերտ Մուգաբեի մորը, որը տառապում էր գերնճշման խնդիրներով։

Մահ 
1979 թվականի հուլիսի 6-ի երեկոյան ժամը 8-ին նա ուղևորվել է սև ավտոմեքենայով։ Ոստիկանությունը գլխավոր ճանապարհին, 100 մետր մինչև All Souls Mission-ի գրասենյակի մոտ փակել էր ճանապարհը։ Երբ նրանք տեսել են մոտեցող մեքենան, որը շրջադարձ է կատարել մինչև արգելափակման նշանը, նրանք կրակ են բացել։ Կրակոցներից մեկը դիպել է Լուսիա Գուիդոտիին, որն շտապել է Մտոկո հիվանդանոց, սակայն չի հասել այնտեղ և ճանապարհին մահացել է։ Հետաքննություն է անցկացվել։ Գուիդոտիի գործողություններում անօրինական որևէ բան չի հայտնաբերվել։

Հարարեի արքեպիսկոպոս Պատրիկ Ֆանի Չակաիպան նրա հոգու համար պատարագ է մատուցել հուլիսի 12-ին, չնայած նրա մասունքները 1988 թվականի հոկտեմբերի 23-ին արտաշիրիմվել են և տեղափոխվել Մոդենայի տաճար։

1983 թվականին All Souls' Mission-ի հիվանդանոցը հայտնի է դարձել որպես Լուիսա Գուիդոտիի հիվանդանոց։ Ռոբերտ Մուգաբեն նրա հիշատակին նվիրված տախտակ է բացել  հիվանդանոցում. բացմանը նա ներկա է եղել մոր հետ, ում Լուիսան բուժել էր 1978 թվականին։ Մուգաբեն նաև իր հիշողություններում գրել է, թե ինչպես է հանդիպել Գուիդոտիի հետ 1974 թվականին և ինչպես է տպավորվել նրանով և նրա կատարած աշխատանքով։

Բեատիֆիկացիայի գործընթաց 
Բեատիֆիկացիայի գործընթացն սկսվել է Մոդենայում, այն ժամանակ, երբ 1995 թվականին թեմային գործընթացների ֆորումը Հարարեից տեղափոխվել է այնտեղ։ Իրադարձության պաշտոնական արարողությունը տվել է Հովհաննես Պողոս II պապը, 1995 թվականի ապրիլի 21-ին, այն բանից հետո, երբ նա կոչվել է Աստծո ծառա։ Գործընթացն սկսվել է Մոդենայում, 1996 թվականի հոկտեմբերի 20-ին և ավարտվել է 2013 թվականի նոյեմբերի 23-ին, նույն վայրում։

Ծանոթագրություն

Արտաքին հղումներ 
 Hagiography Circle

Իտալացի բժշկուհիներ